I dag stikker dit elforbrug helt af

Danskerne bruger mere el en normalt i hele december måned, men vores elforbrug er højest i juledagen og topper juleaften. Det fortæller Energistyrelsen og er samtidig klar med en nogle enkle råd til at minimere både elregningen og klimaaftrykket.

– Elforbruget topper, når alle har stegen i ovnen. Børnene underholdes af tv og spillekonsoller, og vi skal også lige have støvsuget, mens opvaskemaskinen kører, og vi går ind og ud af køleskabet, fortæller Signe Friis Christensen fra Energistyrelsen.

Der er dog en række ting, man kan gøre for at minimere sit elforbrug, uden at det går ud over julens glæder.

– Det gælder kort fortalt om kun at bruge den strøm, vi har brug for. Man kan for eksempel tø stegen op i køleskabet, lave flere ting i ovnen på samme tid og udnytte eftervarmen. Og man kan slukke lys, tv og anden underholdning, når det ikke er i brug. Samt opbevare drikkevarer o.l. på altanen eller i haven i stedet for køleskabet. Julens elforbrug vil fortsat være højere end normalt, men der er en del at spare ved at tænke sig om, siger Signe Friis Christensen.

Energistyrelsens tips: Sådan sparer du energi i julen

Vælg LED-julelys med indbygget timer, eller brug et tænd-sluk-ur, så lysene er tændt, når du har glæde af dem – f.eks. fra 16-23

Sluk for lys, tv, computere, spillekonsoller, radio mv., når de ikke er i brug

Tø madvarer op i køleskabet

Brug kogepladerne frem for ovnen, når det er muligt

Udnyt for- og eftervarmen i ovnen og steg gerne flere ting på samme tid

Lad risengrøden simre færdig i sengen eller i en varmekasse, eller lav risengrøden i mikroovnen

Skru ned for varmen, hvis I forlader boligen for at fejre jul et andet sted

Skru ned for varmen juleaften, når I er mange mennesker, og det bliver hedt i stuen

I dag stikker dit elforbrug helt af