Mere end 80 procent af strømmen var grøn i 2022

2022 blev et rekordår for energiforbruget herhjemme. Ikke alene brugte danskerne mindre strøm end tidligere. Den strøm vi brugte, var mere grøn end nogensinde. Således bidrog vindkraft med 53,6 procent af vores elforbrug – og vedvarende energi generelt klarede i 2022 til 81,4 procent af forbruget.

Det fremgår af Energistatistik 2022, som Energistyrelsen publicerer i dag.

Foruden vindenergi dækker grøn strøm over biomasse (18,9 procent) samt solenergi, vandkraft og biogas (de resterende 8,8 procent).

Laveste forbrug i 50 år

Det faktiske elforbrug faldt med 3,8 procent til 678 PJ i 2022, mens bruttoenergiforbruget, korrigeret for klimaudsving og elhandel, faldt med 4,4 procent. Siden 1990 har Danmark reduceret det korrigerede bruttoenergiforbrug med 15 procent, og Energistyrelsen har ikke registreret et lavere bruttoenergiforbrug i de 50 år, hvor forbruget er blevet opgjort.’

Husholdningernes klimakorrigerede energiforbrug faldt 6,8 procent i 2022, mens produktionserhvervenes energiforbrug faldt 2,6 procent.  Omvendt steg energiforbruget i transportsektoren med 5,4 procent.

Danmarks faktiske CO2-udledninger fra energiforbrug faldt med 0,2 mio. ton til 27,7 mio. tons i 2022. Når udledningerne korrigeres for brændselsforbrug knyttet til elhandel og klimaudsving faldt CO2-udledningerne 4,4 procent til 28,7 mio. tons. Siden 1990 er de korrigerede CO2-udledninger fra energiforbrug faldet 53,1 procent.

Dokumentet Energistatistik 2022 kan læses her.

Mere end 80 procent af strømmen var grøn i 2022